ประจำเดือนไม่มาจะเข้าเดือนที่ 3 แล้วค่ะ แต่ใช่แผ่นตรวจ ตรวจแล้วไม่พบว่าท้อง ตอนนี้ไม่สบายมาอาทิตย์นึงแล้วค่ะ แล้วมีอาการเคลียด อยู่บ่อยๆ แต่ไม่เคยประจำเดือนขาดเป็นเดือนๆเลยค่ะ ควรทำยังใงดีคะ ? จะเป็นโรคอะไรหรือเปล่าคะ ?
สวัสดีค่ะ หากได้ตรวจหาการตั้งครรภ์อย่างถูกต้องแล้วพบขึ้นเพียง 1 ขีด การที่ประจำเดือนไม่มา ก็ไม่น่าเกิดจาการตั้งครรภ์ค่ะ ดังนั้น การที่ประจำเดือนไม่มานาน 3 เดือน จึงน่าจะเกิดจากสาเหตุอื่นๆ เช่น1. มีความเครียด ทำงานหนัก ออกกำลังกายหักโหม พักผ่อนไม่เพียงพอ อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว แต่มักไม่ได้ทำให้ขาดนานหลายเดือน2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่(PCOS)3. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้4.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ5. มีพังผืดเกิดขึ้นในมดลูก จากการเคยมีมดลูกอักเสบ6. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นหากประจำเดือนยังคงไม่มา แนะนำให้ไปพบแพทย์เพื่อหาสาเหตุค่ะ หากไม่มีโรคทางกายต่างๆ ก็อาจเกิดจากการผลิตฮอร์โมนของรังไข่ผิดปกติ ซึ่งแพทย์ก็จะให้ยาปรับฮอร์โมนมาทานเพื่อให้ประจำเดือนมาเป็นปกติค่ะ